Coba jelasin Cabang sains gunaan dari Garis kasar sains gunaan dalam bahasa melayu dong

Elektronik – cabang fizik, kejuruteraan dan teknologi yang berurusan dengan litar elektrik yang melibatkan komponen elektrik aktif seperti tiub vakum, transistor, diod dan litar bersepadu, dan teknologi sambung pasif yang berkaitan.

Fizik gunaan – fizik untuk kegunaan teknologi atau praktikal tertentu. Ia biasanya dianggap sebagai jambatan antara fizik "tulen" dan kejuruteraan.

Nanoteknologi (garis kasar) – kajian memanipulasi jirim pada skala atom dan molekul. Secara amnya, nanoteknologi berkaitan dengan pembangunan bahan, peranti atau struktur lain yang mempunyai sekurang-kurangnya satu dimensi bersaiz dari 1 hingga 100 nanometer. Kesan mekanikal kuantum adalah penting dalam skala alam kuantum ini.

Optik – cabang fizik berkenaan tingkah laku dan sifat cahaya, termasuk interaksinya dengan jirim dan pembinaan instrumen yang menggunakan atau mengesannya.

Teknologi nuklear (garis kasar) – teknologi melibatkan tindak balas nukleus atom. Antara teknologi nuklear yang terkenal ialah tenaga nuklear, perubatan nuklear, dan senjata nuklear. Ia telah menemui aplikasi daripada pengesan asap kepada reaktor nuklear, dan daripada pemandangan senjata kepada senjata nuklear.

Kejuruteraan (garis kasar) – disiplin, seni, kemahiran dan profesion dalam memperoleh dan menggunakan pengetahuan saintifik, matematik, ekonomi, sosial dan praktikal untuk mereka bentuk dan membina struktur, mesin, peranti, sistem, bahan dan proses yang selamat merealisasikan penambahbaikan kepada kehidupan manusia.

Kejuruteraan awam – perihal reka bentuk, pembinaan dan penyelenggaraan persekitaran fizikal dan alam bina, termasuk infrastruktur seperti jalan raya, jambatan, terusan, empangan dan bangunan. Kejuruteraan awam mempunyai banyak subdisiplin.

Kejuruteraan/sains bahan – bidang rentas disiplin berkenaan sifat jirim berdasarkan pelbagai bidang sains dan kejuruteraan. Bidang saintifik ini menyiasat hubungan antara struktur bahan pada skala atom atau molekul dan sifat makroskopiknya.

Kejuruteraan bahasa – usaha untuk mempengaruhi fungsi, struktur, atau pemerolehan bahasa atau ragam bahasa dalam komuniti pertuturan.

Kejuruteraan bioperubatan – aplikasi prinsip kejuruteraan dan konsep reka bentuk bagi perubatan dan biologi.Biokejuruteraan – aplikasi konsep dan kaedah biologi, termasuk bidang seperti fizik, kimia, matematik, dan sains komputer, untuk menyelesaikan masalah dunia sebenar yang berkaitan dengan sains hayat dan/atau aplikasinya, menggunakan metodologi analisis dan sintetik kejuruteraan sendiri serta kepekaan terhadap kos dan kebolehsuaian penyelesaian yang dicapai.

Kejuruteraan elektrik – bidang kejuruteraan berkenaan kajian dan aplikasi elektrik, elektronik dan elektromagnetisme.

Kejuruteraan fizik – mengkaji gabungan disiplinfkejuruteraan dan matematik untuk membangunkan pemahaman tentang perkaitan ketiga-tiga disiplin ini.

Kejuruteraan gunaan – bidang berkenaan aplikasi pengurusan, reka bentuk dan kemahiran teknikal untuk reka bentuk dan penyepaduan sistem, pelaksanaan reka bentuk produk baharu, penambahbaikan proses pembuatan, dan pengurusan serta hala tuju fungsi fizikal dan/atau teknikal firma atau organisasi.

Kejuruteraan industri – cabang kejuruteraan yang berurusan dengan pengoptimuman proses atau sistem yang kompleks

Kejuruteraan kawalan – disiplin kejuruteraan yang menggunakan teori kawalan untuk mereka bentuk sistem dengan tingkah laku yang diingini.

Kejuruteraan pembuatan – disiplin kejuruteraan untuk mencipta produk berkualiti daripada bahan mentah dengan cara yang paling cekap.

Kejuruteraan keselataman – perihal aspek keselamatan dalam reka bentuk sistem yang sepatutnya dapat menangani sumber gangguan mungkin dengan teguh, daripada bencana alam kepada perilaku jahat.

Kejuruteraan kimia (garis kasar) – aplikasi sains fizik (cth. kimia dan fizik), dan sains hayat (cth. biologi, mikrobiologi dan biokimia) dengan matematik dan ekonomi terhadap proses penukaran bahan mentah atau bahan kimia kepada bentuk yang lebih berguna atau bernilai.

Kejuruteraan komputer (garis kasar) – reka bentuk dan pembangunan sistem komputer

Kecerdasan buatan (garis kasar) – kepintaran terbitan mesin dan cabang sains komputer yang tertumpu terhadap penciptaan dan kemajuannya

Kejuruteraan marin – perihal kejuruteraan kenderaan air seperti bot, kapal dan pelantar minyak

Kejuruteraan mekanik – disiplin kejuruteraan yang menggunakan prinsip fizik dan sains bahan bagi analisis, reka bentuk, pembuatan, dan penyelenggaraan sistem mekanik.

Kejuruteraan nuklear – cabang kejuruteraan berkenaan aplikasi pemecahan (pembelahan) serta penggabungan (pelakuran) nukleus atom dan/atau aplikasi fizik subatom lain berdasarkan prinsip fizik nuklear.

Kejuruteran perisan (garis kasar) – pendekatan sistematik, berdisiplin dan boleh diukur berkenaan operasi, dan penyelenggaraan perisian digital, dan kajian pendekatan ini; iaitu aplikasi kejuruteraan kepada perisian.

Kejuruteraan perlombongan – disiplin kejuruteraan berkenaan amalan, teori, sains, teknologi, dan aplikasi pengekstrakan dan pemprosesan mineral daripada persekitaran semula jadi.

Kejuruteraan pertanian – bidang kejuruteraan berkenaan sains dan teknologi dalam pertanian.

Kejuruteraan polimer – subbidang sains bahan yang berkaitan dengan polimer, terutamanya polimer sintetik seperti plastik.

Kejuruteraan ruang angkasa – Bidang kejuruteraan berkenaan reka bentuk, pembinaan dan sains kenderaan udara dan angkasa. Ia terbahagi kepada dua cabang utara yang saling berkait:: aeronautik (perihal pesawat dalam Bumi) dan astronautik (pesawat luar atmosfera).

Kejuruteraan seramik – sains dan teknologi mencipta objek daripada bahan bukan organik dan bukan logam.

Kejuruteraan sistem – bidang kejuruteraan rentas disiplin yang berfokus kepada cara projek kejuruteraan yang kompleks dapat direka bentuk dan diurus sepanjang kitaran hayatnya.

Kejuruteraan teknologi (garis kasar) – pembangunan dan pelaksanaan teknologi sedia ada dalam bidang kejuruteraan.

Sains kejuruteraan alam sekitar – bidang sains kejuruteraan rentas disiplin yang menggabungkan sains biologi, kimia dan fizik dengan bidang kejuruteraan.

Kriptografi gunaan – aplikasi kriptografi.

Linguistik gunaan – bidang pengajian rentas disiplin untuk mengenal pasti, menyiasat dan menawarkan penyelesaian kepada masalah kehidupan sebenar berkaitan bahasa.

Matematik gunaan – cabang matematik berkaitan kaedah matematik yang biasanya digunakan dalam sains, kejuruteraan, perniagaan dan industri. Oleh itu, "matematik gunaan" adalah sains matematik dengan pengetahuan khusus.

Mikroteknologi – teknologi dengan ciri berhampiran satu mikrometer (sepersejuta meter, atau 10−6 meter, atau 1μm).

Pendidikan (garis kasar) – sebarang perbuatan atau pengalaman yang mempunyai kesan formatif pada minda, watak, atau keupayaan fizikal seseorang individu. Dalam pengertian teknikal, pendidikan ialah proses di mana masyarakat sengaja memindahkan pengetahuan, kemahiran, dan nilai terkumpulnya dari satu generasi ke generasi yang lain.

Pengkomputan (garis kasar) – perkakasan dan perisian komputer, dan kaedah pengkomputeran.

Pengurusan (garis kasar) – pengumpulan orang ramai untuk mencapai matlamat dan objektif yang diingini menggunakan sumber yang ada dengan cekap dan berkesan.

Kewangan (garis kasar) – cara individu, perniagaan dan organisasi meningkatkan, memperuntukkan dan menggunakan sumber kewangan dari semasa ke semasa, dengan mengambil kira risiko yang terlibat dalam projek mereka.

Operasi – aktiviti berulang (kitaran) yang berterusan yang terlibat dalam menjalankan perniagaan untuk tujuan menghasilkan nilai bagi pihak berkepentingan.

Pemasaran (garis kasar) – proses sosial dan pengurusan di mana produk, perkhidmatan dan nilai ditukar untuk memenuhi keperluan dan kehendak individu atau kumpulan. Proses ini termasuk, tetapi tidak terhad kepada, pengiklanan, promosi, pengedaran dan jualan.

Pengurusan strategik – bidang berkenaan inisiatif utama yang diingini, dan inisiatif yang diambil oleh pengurus besar bagi pihak pemilik yang melibatkan penggunaan sumber untuk meningkatkan prestasi firma dalam persekitaran luaran mereka.

Perakaunan – penyampaian maklumat kewangan tentang entiti perniagaan kepada pengguna seperti pemegang saham dan pengurus.

Tingkah laku organisasi – bidang pengajian yang menyiasat kesan individu, kumpulan dan struktur terhadap tingkah laku dalam satu-satu organisasi.

Pengurusan sumber manusia – pendekatan strategik kepada pengurusan berkesan orang dalam syarikat atau organisasi

Penyimpanan tenaga (garis kasar) – perihal peranti atau media fizikal yang menyimpan beberapa bentuk tenaga untuk melakukan beberapa operasi berguna akan datang. Peranti yang menyimpan tenaga kadangkala dipanggil penumpuk/akumulator.

Sains aktuari – penerapan kaedah matematik dan statistik untuk menilai risiko, terutamanya dalam bidang kewangan dan insurans, antara lain.

Sains alam sekitar – bidang akademik pelbagai disiplin yang mengintegrasikan sains fizikal, biologi dan maklumat kepada kajian alam sekitar, dan penyelesaian masalah alam sekitar.

Sains perikanan – disiplin akademik mengurus dan memahami perikanan. Ia adalah sains pelbagai disiplin, yang menggunakan disiplin limnologi, oseanografi, biologi air tawar, biologi marin, pemuliharaan, ekologi, dinamik populasi, ekonomi dan pengurusan untuk cuba memberikan gambaran bersepadu perikanan.

Teknologi alam sekitar – aplikasi satu atau lebih sains alam sekitar, kimia hijau, pemantauan alam sekitar dan peranti elektronik untuk memantau, memodelkan dan memulihara alam sekitar dan sumber semula jadi, dan untuk membendung kesan negatif penglibatan manusia.

Sains angkasa – disiplin merangkumi bidang pengajian yang melibatkan penerokaan angkasa lepas dan kajian fenomena alam yang berlaku di angkasa lepas.

Astronautik – sains penerbangan angkasa.

Astronomi – kajian fenomena angkasa semula jadi.

Penjelajahan angkasa – penemuan dan penerokaan struktur cakerawala di angkasa lepas dengan membangunkan teknologi angkasa lepas.

Sains forensik (garis kasar) – aplikasi spektrum sains yang luas untuk menjawab persoalan dalam sistem perundangan. Ini mungkin berkaitan dengan jenayah atau tindakan sivil.

Sains kesihatan – aplikasi sains, teknologi, kejuruteraan atau matematik bagi penyampaian penjagaan kesihatan

Anatomi – cabang biologi dan perubatan berkenaan struktur benda hidup.

Anatomi manusia (garis kasar) – perihal anatomi manusia, terutamanya dewasa.

Farmakologi – cabang perubatan dan biologi yang berkaitan dengan kajian tindakan dadah

Farmasi – profesion kesihatan yang menghubungkan sains kesihatan dengan sains kimia dan ia bertanggungjawab untuk memastikan penggunaan ubat farmaseutikal yang selamat dan berkesan.

Fisiologi – kajian berkenaan tentang fungsi sistem hidup.

Kejururawatan –  profesion penjagaan kesihatan yang bertumpu kepada penjagaan individu, keluarga dan komuniti supaya mereka boleh mencapai, mengekalkan atau memulihkan kesihatan dan kualiti hidup yang optimum.

Nutrisi – kajian hubungan antara diet dan keadaan kesihatan dan penyakit.

Optometri – profesion penjagaan kesihatan yang prihatin dengan kesihatan mata dan struktur yang berkaitan, serta penglihatan, sistem visual, dan pemprosesan maklumat penglihatan pada manusia.

Pergigian (garis kasar) – cabang perubatan berkenaan kajian, diagnosis, pencegahan, dan rawatan penyakit, gangguan dan keadaan rongga mulut, kawasan maksilofasial dan struktur bersebelahan/berkaitan serta kesannya terhadap tubuh manusia.

Perubatan (garis kasar) – ilmu perawatan. Secara terperinci, ia merupakaan sains gunaan berkenaan diagnosis, rawatan, dan pencegahan penyakit. Ia merangkumi pelbagai amalan penjagaan kesihatan yang berkembang untuk mengekalkan dan memulihkan kesihatan melalui pencegahan dan rawatan penyakit pada manusia.

Dermatologi – cabang perubatan yang berurusan dengan kulit serta penyakitnya, melibatkan kedua-dua aspek perubatan dan pembedahan.

Endokrinologi – kepakaran perubatan yang berkaitan dengan sistem endokrin, penyakitnya, dan rembesan khusus (hormon), dan interaksinya dengan semua aspek fungsi badan.

Gastroenterologi – cabang perubatan berkenaan sistem pencernaan dan gangguannya.

Ginekologi – cabang perubatan berkenaan kesihatan sistem pembiakan wanita (rahim, faraj dan ovari).

Imunologi (garis kasar) – cabang berkenaan sistem imun.

Kardiologi – kepakaran perubatan yang menangani gangguan jantung (khususnya jantung manusia).

Neurologi – cabang perubatan berkenaan sistem saraf.

Oftalmologi – cabang perubatan yang berkaitan dengan anatomi, fisiologi dan penyakit mata.

Patologi – kajian dan diagnosis penyakit.

Patofisiologi – kajian tentang perubahan fungsi mekanikal, fisiologi dan biokimia yang normal, sama ada disebabkan oleh penyakit, atau akibat daripada sindrom abnormal.

Pediatrik – cabang perubatan berkenaan penjagaan perubatan bayi, kanak-kanak dan remaja.

Perubatan dalaman – kepakaran perubatan yang berurusan dengan pencegahan, diagnosis, dan rawatan penyakit dewasa.

Psikiatri – kepakaran perubatan yang ditumpukan kepada kajian dan rawatan gangguan mental.

Radiologi – kepakaran perubatan mengenai penggunaan pengimejan untuk mendiagnosis dan merawat penyakit yang digambarkan dalam tubuh manusia.

Toksikologi – cabang biologi, kimia, dan perubatan yang berkaitan dengan kajian kesan buruk bahan kimia terhadap organisma hidup.

Urologi – kepakaran perubatan dan pembedahan yang memberi tumpuan kepada saluran kencing lelaki dan perempuan, serta sistem pembiakan lelaki.

Perubatan pemeliharaan – bidang rentas disiplin baharu yang mengkaji hubungan antara kesihatan manusia dan haiwan, dan keadaan persekitaran.

Perubatan veterinar – cabang berkenaan pencegahan, diagnosis dan rawatan penyakit, gangguan dan kecederaan pada haiwan selain manusia.

Terapi fizikal – profesion kesihatan yang menggalakkan, mengekalkan dan memulihkan kesihatan melalui pemeriksaan fizikal, diagnosis, intervensi, pendidikan pesakit, pemulihan dan pencegahan.

Sains ketenteraan (garis kasar) – kajian tentang teknik, psikologi, amalan dan fenomena lain yang membentuk peperangan dan konflik bersenjata.

Kejuruteraan tentera – perihal mereka bentuk dan membina kerja-kerja ketenteraan dan menyelenggara talian pengangkutan dan komunikasi tentera.

Organisasi tentera – penstrukturan angkatan tentera sesebuah negara untuk menawarkan keupayaan ketenteraan yang diperlukan oleh dasar pertahanan negara.

Pelatihan tentera – latihan rekrut, yakni indoktrinasi dan arahan awal yang diberikan kepada anggota tentera baharu yang disenaraikan dan pegawai.

Sejarah ketenteraan – disiplin kemanusiaan dalam skop rakaman sejarah umum konflik bersenjata dalam sejarah kemanusiaan, dan kesannya terhadap masyarakat, budaya, ekonomi dan perubahan hubungan dalaman dan antarabangsa.

Strategi ketenteraan – perihal cadangan yang dilaksanakan oleh pihak ketenteraan untuk mencapai satu matlamat strategik.